|  |  |
| --- | --- |
|  24.03.2025 | nr 4 |

**MINISTRI MÄÄRUS**



Määrus kehtestatakse narkootiliste ja psühhotroopsete ainete ning nende lähteainete seaduse § 42 lõike 9 ja § 7 lõike 3 alusel.

Justiitsministri 30. aprilli 2008. a määruses nr 18 „Narkootilise või psühhotroopse aine või nende lähteaine säilitamise, õppeotstarbel kasutamiseks üleandmise ja hävitamise kord“ tehakse järgmised muudatused:

**1)** määruse pealkiri sõnastatakse järgmiselt:

„Narkootilise, psühhotroopse ja uue psühhoaktiivse aine käitlemise kord“;

**2)** määruse preambulis asendatakse tekstiosa „§ 7 lõike 3“ tekstiosaga „§ 42 lõike 9 ja § 7 lõike 3“;

**3)** paragrahvi 1 tekst sõnastatakse järgmiselt:

„Määrusega kehtestatakse:

1) asitõendiks oleva või konfiskeerimisele kuuluva narkootilise või psühhotroopse aine (edaspidi *aine*) või esimesse kategooriasse kuuluva lähteaine (edaspidi *lähteaine*) säilitamise, teaduslikul eesmärgil ja õppeotstarbel kasutamiseks üleandmise ja hävitamise kord ja

2) uue psühhoaktiivse aine säilitamise, tagastamise ja hävitamise kord.“;

**4)** määrust täiendatakse §-ga 21 järgmises sõnastuses:

„**§ 21. Uue psühhoaktiivse aine säilitamine, tagastamine ja hävitamine**

(1) Uut psühhoaktiivset ainet säilitatakse instituudis aine säilimist tagaval viisil kuni selle narkootiliste ja psühhotroopsete ainete nimekirja kandmiseni. Nimekirja kantud aine hävitatakse käesoleva määruse §-s 4 sätestatud korra kohaselt.

(2) Kui uut psühhoaktiivset ainet ei ole ühe aasta jooksul aine identifitseerimise kuupäevast arvates narkootiliste ja psühhotroopsete ainete nimekirja kantud, tagastatakse aine õigustatud isikule, kes on korrakaitseorganile taotluse esitanud.

(3) Kui õigustatud isik ei ole aine tagastamist taotlenud või õigustatud isikut ei ole tuvastatud, hävitatakse aine pärast korrakaitseorganilt vastava teate saamist käesoleva määruse §-s 4 sätestatud korra kohaselt.“;

**5)** paragrahvi 4 pealkirja täiendatakse pärast sõnu „või lähteaine“ sõnadega „või uue psühhoaktiivse aine“;

**6)** paragrahvi 4 lõige 1 sõnastatakse järgmiselt:

„(1) Sotsiaalministri 18. mai 2005. a määruse nr 73 “Narkootiliste ja psühhotroopsete ainete nimekirjad ning nende ainete meditsiinilisel ja teaduslikul eesmärgil käitlemine“ § 3 lõike 3 kohaselt eriarvestusele kuuluv aine hävitatakse instituudi ettepanekul.“;

**7)** paragrahvi 4 täiendatakse lõigetega 11 ja 12 järgmises sõnastuses:

„(11) Kui uus psühhoaktiivne aine kantakse narkootiliste ja psühhotroopsete ainete nimekirja, hävitatakse aine käesoleva paragrahvi kohaselt selle narkootiliste ja psühhotroopsete ainete nimekirja kuuluvuse järgi.

(12) Kui uut psühhoaktiivset ainet ei kanta narkootiliste ja psühhotroopsete ainete nimekirja, hävitatakse aine käesolevas paragrahvis lähteainete kohta sätestatu kohaselt.“;

**8)** paragrahvi 4 lõikes 6 asendatakse tekstiosa „„Narkootiliste ja psühhotroopsete ainete meditsiinilisel ja teaduslikul eesmärgil käitlemise ning sellealase arvestuse ja aruandluse tingimused ja kord ning narkootiliste ja psühhotroopsete ainete nimekirjad“ § 3 lõike 4 ja selle määruse lisa 1 kohaselt arvestusele kuuluva aine (III–V nimekirja aine) hävitamise“ tekstiosaga „„Narkootiliste ja psühhotroopsete ainete nimekirjad ning nende ainete meditsiinilisel ja teaduslikul eesmärgil käitlemine” § 3 lõike 4 ja kohaselt arvestusele kuuluva aine hävitamise“;

**9)** paragrahvi 5 täiendatakse läbivalt pärast tekstiosa „või lähteaine“ tekstiosaga „või uue psühhoaktiivse aine“.

*(allkirjastatud digitaalselt)*

Liisa-Ly Pakosta

Justiits- ja digiminister

*(allkirjastatud digitaalselt)*

Tiina Uudeberg

kantsler